ઋષિકેશમાં રીવર રાફ્ટીંગ બુકિંગ ઓફીસથી અમને રાફ્ટીંગના સ્ટાર્ટીંગ પોઈન્ટ સુધી વાહનમાં લઈ જવામા આવ્યા જેનું અંતર લગભગ ૧૮-૨૦ કિલોમીટર હતું. સલામતી અને સુરક્ષા માટે અમને ફોમ-વેસ્ટ અને સેફ્ટી હેલ્મેટ પહેરાવવામા આવ્યા. દસ મિનિટના બ્રિફીંગ, ગાઈડન્સ અને ઈંસ્ટ્રક્શન્સ બાદ અમે રાફ્ટીંગ ચાલુ કર્યુ. એકબીજાને પાણીની છોળો ઊડાવતા અમે આગળ વધ્યા. રેપિડમાં પ્રવેશ કરતાં જ હ્દયના ધબકારા વધી ગયા અને એને નજર સામે જોતા જ લાગ્યુ હવે આ વમળમાંથી નીકળવું શક્ય જ નથી.